AaB har forlænget sin kontrakt med Thomas Augustinussen frem til d. 30. juni 2016, derudover bliver han tilknyttet klubbens salgsorganisation fra d. 1. januar 2016. Thomas Augustinussen er, med sine 405 officielle kampe, spilleren med tredje flest optrædener. Sportsdirektøren i AaB, Allan Gaarde, er glad for forlængelsen: - Selvom de seneste par sæsoner ikke har budt på så meget spilletid som tidligere, så er "Augo" værdifuld såvel på som uden for banen, og jeg vil gerne pointere, at der ikke nødvendigvis er tale om Thomas' sidste kontrakt med AaB. Thomas Augustinussen har scoret 45 mål i de 405 kampe for AaB, og for ham er forlængelsen også glædelig. - Jeg har hele tiden håbet at kunne fortsætte i AaB, og i første omgang er mit fokus på at bidrage til, at vi slutter så højt oppe i tabellen som muligt i denne sæson, siger Thomas Augustinussen.

Referat:
AaB's anfører, Thomas Augustinussen, har fået forlænget sin kontrakt med AaB til d. 30. juni 2016.